Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: az a kötelessége, hogy alkotmányos jelentõségû hatásköreiket, feladataik teljesítését kölcsönösen segítve, együttmûködve gyakorolják.” [8/1992. (I. 30.) AB határozat,
Paragraph Index: 588

3. Mint fentebb hangsúlyoztam: a kitüntetések adományozása körüli problémákat alapvetõen az Alkotmányban szabályozott szervek (Kormány, köztársasági elnök) közötti kölcsönös együttmûködésnek kellene eliminálnia. Ennek eléggé nem kritizálható hiányában a jogi (törvényi) szabályozás egyértelmûbbé, pontosabbá tételének igénye vethetõ fel. Azaz: jóllehet a köztársasági elnök indítványa alkotmányértelmezést vár az Alkotmánybíróságtól, ez utóbbi mégis legfeljebb addig mehet (mehetett volna) el, hogy mulasztásban megnyilvánuló alkotmányellenességet állapít meg. Ennek alapja az, hogy a törvényhozó a Kitv.-ben nem gondoskodott maradéktalanul azoknak az eljárási (elõzetes véleményezési, egyeztetési) szabályoknak a megalkotásáról, amelyek biztosíthatnák az Alkotmány 30/A. § j) pontjában írt rendelkezés [A köztársasági elnök ... „j) adományozza a törvényben meghatározott címeket, érdemrendeket, kitüntetéseket és engedélyezi viselésüket”] végrehajtását. A kitüntetések (címek, érdemrendek), köztársasági elnök általi – Alkotmányban biztosított – adományozását megnehezíti tehát az a körülmény, hogy a Kitv. nem határozza meg hiánytalanul az elõkészítési eljárás rendjét. „Az Alkotmánybíróság gyakorlata szerint mulasztásban megnyilvánuló alkotmánysértés megállapítható akkor is, ha az adott kérdés tekintetében van ugyan szabályozás, de az Alkotmány által megkívánt jogszabályi rendelkezés hiányzik

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes